Punavartija

Punavartija () on Marvel-kustantamon sarjakuvissa esiintyvä supersankari. Punavartijan identiteettiä käytettiin alun perin, jotta Neuvostoliitolla olisi oma vastineensa Kapteeni Amerikalle. Vähintään kaksi henkilöä on käyttänyt Punavartijan nimeä vielä Neuvostoliiton romahtamisen jälkeenkin.

Hahmon fiktiivinen historia
Aleksey Lebedev
Aleksey Lebedev oli kronologiselta järjestykseltään ensimmäinen Punavartija. Hän esiintyi ensimmäisen kerran Namor, The Sub-Mariner Annual -lehden ensimmäisessä numerossa (kesäkuu 1991). Hahmon loivat kirjoittajat Dana Moreshead ja Mike Thomas sekä taiteilija Phil Hester. Hänestä tiedettiin hyvin vähän, mutta hän oli ollut paikalla heinäkuussa 1945 Potsdamin konferenssissa sen aikaisen Kapteeni Amerikan, William Naslundin, sekä Namorin lisäksi. Hän aloitti uransa jo toisen maailmansodan aikana ja kohtasi Hyökkääjien entiset jäsenet vain kerran ennen sodan päättymistä. Hän sai oletettavasti surmansa 1950-luvun puhdistuksessa, koska hän vastusti brutaaleja kokeita, joilla hänen seuraajiaan koulutettiin.Official Handbook of the Marvel Universe A-Z Update 2010 #4

Alexei Shostakov
Alexei Alanovich Shostakov oli kronologisesti toinen, mutta ensimmäinen sarjakuvissa esiintynyt Punavartija. Hahmon loivat Roy Thomas ja John Buscema. Shostakov oli Natasha Romanoffin aviomies. Hänestä ja hänen vaimostaan tuli molemmista Neuvostoliiton agentteja: Romanoffista tuli KGB:n vakooja koodinimellä ”Musta Leski”, kun taas Shostakovista tuli koelentäjä ja KGB:n agentti, joka lopulta koulutettiin Punavartijaksi.

Alexei Shostakov oli Neuvostoliiton parhaita lentäjiä. Toisen maailmansodan aikana hän ampui alas monia Luftwaffe-hävittäjiä itärintamalla, auttaen Neuvostoliiton ilmavoimia säilyttämään vallan Stalingradissa ja Kurskissa. Taitojensa vuoksi Shostakov valittiin vaarallisiin ja salaisiin kokeisiin, kuten ensimmäiseksi lentäjäksi testaamaan MiG-15 -hävittäjää. Levittämällä uutisia tästä ja muista suurista tehtävistään, kuten taisteluista Yhdysvaltain ilmavoimia vastaan Korean sodassa, he saivat tehtyä Shostakovista Neuvostoliiton kansallissankarin. Shostakov menestyi myös henkilökohtaisessa elämässään naimalla aivan yhtä kuuluisana pidetyn ballerinan Natalie (tunnettu paremmin nimellä Natasha) Romanoffin.

Kylmän sodan kasvaessa 1950-luvulla Nikita Hruštšov uskoi, että Neuvostoliitto tarvitsi oman vastineensa Kapteeni Amerikalle. Hruštšov valitsi Shostakovin kokeeseen Juri Gagarinin sijasta. KGB lavasti Shostakovin kuoleman ja koulutti häntä salaa Natashan tietämättä. Shostakovista tuli lähitaistelun mestari ja erinomainen atleetti. Lisäksi hän kantoi vyöllään heittolevyä, jota käyttää vastustajaa vastaan ja joka magneettisen voiman seurauksena palasi heiton jälkeen heittäjälleen. Levyä koristi keltainen vasara ja sirkkeli ja hänellä oli punainen tähdellä koristeltu asu symboloiden Neuvostoliiton lippua. Musta Lesken menetettyä uskonsa esimiehiinsä KGB:ssä ja käännyttyä Yhdysvaltojen puolelle, Punavartija pysyi uskollisena Neuvostoliitolle ja hänestä tuli yhä armottomampi. Punavartija kohtasi Kostajat taistelussa kiinalaisen liittolaisensa eversti Wai Lingin kanssa suojellakseen Kiinan kommunistien salaista , kohdaten taistelussa myös Mustan Lesken ja alkuperäisen Kapteeni Amerikan Steve Rogersin. Kun Musta Leski huomasi hänessä jotain tuttua, Shostakov paljasti henkilöllisyytensä hänelle. Romanoffia edelleen rakastava Shostakov yritti estää eversti Lingiä tappamasta tätä ja haavoittui itse kuolettavasti Lingin laseraseesta. Kun ase aiheutti vahingossa nukkuvan tulivuoren heräämiseen, Shostakovin ruumis hautautui laavaan.Avengers #43-44

Myöhemmin Shostakovista luotiin Life Model Decoy, joka luuli olevansa oikea Shostakov. Sen luultiin tuhoutuneen ensimmäisessä taistelussa Mustaa Leskeä vastaan.Marvel Graphic Novel Vol. 1 #61 Myöhemmin paljastui, että Shostakov oli yhä elossa ja saavuttanut valtaa Bulgariassa. Hän taivutteli Yhdysvallat luovuttamaan Natashan Bulgarialle lupaamalla luovuttaa itse Yhdysvalloille Madame Hydran. Natasha, yhdessä Daredevilin, Kostajien ja YPKVV:n avustuksella kuitenkin pysäytti hänet.Daredevil, vol. 2, #64 Myöhemmin hän omaksui Roninin identiteetin ja liittyi Dark Ocean Societyyn Vostokin, Perunin ja Purppuradynamon kanssa.Widowmaker #1-4

Tania Belinsky

Tohtori Tania Belinsky, neuvostoliittolainen aivokirurgi, omaksui Punavartijan henkilöllisyyden ja liittyi Puolustajiin.The Defenders #35 (toukokuu 1976).

Muissa medioissa
Televisio
Alexei Shostakov / Punavartija esiintyi animaatiosarjassa Avengers Assemble, ääninäyttelijänään Troy Baker.Avengers Assemble, kausi 2 jakso 17: ”Secret Avengers” Hän esiintyi jaksossa ”Secret Avengers” Winter Guardin jäsenenä. Salaisten Kostajien ja Winter Guard taistelivat aluksi toisiaan vastaan, kunnes heidän oli pelastettava läheinen kylä venäläisen laitoksen (joka käytti voimanlähteenä (Radioaktiivista Miestä) epävakauden räjähdykseltä. Punavartija selitti myöhemmin Kapteeni Amerikalle Winter Guardin olevan venäläisten vastine Kostajille ja heidän toimeksiantajinaan toimivan Keskuskomennon olevan venäläisten vastine YPKVV:lle.

Marvel Cinematic Universe
Alexei Shostakov esiintyy Marvel Cinematic Universen elokuvissa, näyttelijänään David Harbour.
 Hahmo teki ensiesiintymisensä elokuvassa Black Widow (2021). Shostakovista oli alun perin luvattu tehdä Neuvostoliiton oma supersotilas, mutta hänet lähetettiinkin vain Melina Vostokoffin sekä 11-vuotiaan Natasha Romanoffin ja 6-vuotiaan Yelena Belovan kanssa Ohioon suorittamaan vakoilutehtäviä. Katkerana tästä, hän nousi kenraali Dreykovia vastaan ja päätyi siitä hyvästä vankilaan. Captain America: Civil Warin tapahtumien jälkeen Natasha ja Yelena vapauttivat hänet auttamaan Dreykovin lopullisessa pysäyttämisessä.
 Elokuvassa Thunderbolts* (2025), Shostakovilla on oma limusiinipalvelu, ja saa kuulla totuuden CIA:n johtajan, Valentina Allegra de Fontainen, juonitteluista, annettuaan kyydin de Fontainelle ja tämän assistentille, Mel Goldille. Hän pelastaa de Fontainelle aiemmin työskennelleet Belovan, John Walkerin ja Ava Starrin, joista de Fontaine aikoi hankkiutua eroon hävittääkseen todisteet rikoksistaan, ja muodostaa näiden kanssa ryhmän, jonka hän nimeää Yelenan lapsuuden jalkapallojoukkueen, West Chesapeake Valley Thunderboltsin, mukaan Ukonnuoliksi. He pyrkivät yhdessä Bucky Barnesin kanssa sekä paljastamaan de Fontainen korruption sekä pelastamaan New Yorkin asukkaat de Fontainen koekappaleena olleen Bob Reynoldsin / Vartiomiehen ilkeältä sivupersoonalta, Tyhjyydeltä. Ryhmän rohkaistua Bob ottamaan kehonsa takaisin hallintaan Tyhjyyden vallasta, de Fontaine huijaa Ukonnuolet tiedotustilaisuuteen, jossa hän väittää itse värvänneensä heidät ja samalla uudellennimeää ryhmän Uusiksi Kostajiksi.
 Shostakov tulee esiintymään myös vuonna 2026 elokuvassa Avengers: Doomsday.

 Hahmoa näytelleet 
 Alexei Shostakov 
 Vuodet  Näyttelijät  Sarjat  Elokuvat 2021,2024–  David Harbour  What If...?Marvel Zombies  Black WidowThunderbolts*Avengers: Doomsday 2023  Trevor Devall   Lego Marvel Avengers: Code Red

 Nikolai Krylenko 
 Vuodet  Näyttelijät  Sarjat 2015  Troy Baker  Avengers Assemble 2017  Fred Tatasciore  Marvel Future Avengers

 Lähteet 

Luokka:Marvel-universumin supersankarit
Luokka:Marvel-universumin superroistot
Luokka:Marvel-universumin kamppailulajien harrastajat